ગામ હજુ થોડંુ દૂર હતું ત્યાં એક દ્રશ્ય જોવા મળ્યું. સાત-આઠ યુવાનો ડુંગરાઓ ઉપર ચડીને હાથમાં મોબાઇલ ઘુમાવી નેટવર્ક મેળવવા મથતા હતા. ઘડીભર તો નવાઈ લાગે, પણ હજુ થોડા ગામ તરફ આગળ વધ્યા તો કેટલાક વીજળીના થાંભલે ચડેલા દેખાયા, તો કેટલાક અગાશી પર ચડ્યા હતા. તેઓ પણ આકરી ગરમી વચ્ચે મોબાઇલ નેટવર્ક મેળવવા કોશિશ કરતા હતા. બહારથી આવનારા માટે આ દ્રશ્યો અચરજ પમાડનારાં હતાં, પણ ગામ લોકો માટે આ રૃટિન હતું. સરકારની ડિજિટલ ઇન્ડિયાની ઝુંબેશની પોલ ખોલનારાં આ દ્રશ્યો હતાં ભાવનગર જિલ્લાના જેસર તાલુકાના કરલા ગામનાં. આ ગામ સુધી પહોંચતા જ નાકે દમ આવી જાય તેવો રસ્તો છે. મહુવા અને સાવરકુંડલાની વચ્ચે આવેલા વીજપડીથી આશરે ૧ર કિ.મી. દૂર આવેલા આ ગામે પહોંચનારા બીજી વાર આ ગામમાં આવવાનો વિચાર જ માંડી વાળે તેટલી હદે રસ્તા ખરાબ છે.